Source: http://docplayer.fi/269191-Juko-ohjeistokansio-julkisivukorjaushankkeen-lapiviemiseksi.html
Timestamp: 2017-08-16 13:25:48+00:00
Document Index: 9471751

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

1 Talonrakennustekniikka JUKO - OHJEISTOKANSIO JULKISIVUKORJAUSHANKKEEN LÄPIVIEMISEKSI KORJAUSTAPAKUVAUKSET Betonijulkisivut Pinnoitus- ja paikkauskorjaukset - yleiskuvaus päivitetty 9/2005 DI Matti Haukijärvi Tampereen teknillinen yliopisto, Talonrakennustekniikka JUKO-ohjeistokansio on tarkoitettu henkilöille, jotka pystyvät soveltamaan annettuja ohjeita, ymmärtämään niihin liittyvät rajoitukset sekä ottamaan vastuun niiden soveltamisesta omassa työssään. Aineiston laajuuden takia on mahdollista, että siinä esiintyy ristiriitaisuuksia, jopa suoranaisia virheitä. Vaikka valmistelutyöhön on osallistunut lukuisa joukko julkisivukorjaamisen osaajia, ei Julkisivuyhdistys, sen jäsenet tai valmistelutyöhön osallistuneet henkilöt, yritykset tai yhteisöt ota vastuuta annetuista ohjeista. JUKO ohjeistokansio on toistaiseksi koekäytössä. Havaituista virheistä ja puutteista pyydetään ilmoittamaan Julkisivuyhdistykselle ( .
2 YHTEENVETO Tässä luvussa käsitellään betonijulkisivun pinnoitus- ja paikkaustyyppisiä korjauksia niiden yleisiltä ominaisuuksiltaan. Korjaustavat voidaan jaotella - saumauskorjauksiin - huoltomaalaukseen - pinnoittamiseen suojaavalla pinnoitteella - perusteelliseen pinnoitus- ja paikkauskorjaukseen. Kunkin korjaustavan osalta on esitetty niiden - yleiskuvaus - soveltuvuus erilaisiin tilanteisiin - korjausratkaisussa käytettävät materiaalit ja tuotteet - keskeisimmät laatuun vaikuttavat tekijät JUKO OHJEISTOKANSIO A RAKENNUKSEN YLLÄPITO A1 Kiinteistönpidon strategiat B HANKE- SUUNNITTELU B1 Korjaushankkeen osapuolet C KORJAUS- SUUNNITTELU C1 Suunnittelun valmistelu D RAKENTAMIS- VAIHE D1 Rakennusvaiheen organisaatio, urakkamuodot ja toteutus E KORJATUN RAKENTEEN YLLÄPITO E1 Julkisivukorjauksen käyttö ja huoltoohje A2 Korjaushanke asuntoosakeyhtiössä B2 Rakenteet ja korjausmahdollisuudet C2 Suunnittelun ohjaus D2 Korjausurakan vastaanotto A3 Rakennuksen käyttö- ja huoltoohje B3 Korjaustarpeen selvittäminen ja kuntotutkimukset B4 Korjaustavan valinta B5 Rahoitustarkastelut B6 Viranomaisohjaus julkisivukorjaushankkeessa KORJAUSTAPAKUVAUKSET Yleiskuvaukset Suunnitteluohjeet ELIKAARIKUSTANNUSLASKENTAOHJELMA JUKO.xls Investointikustannukset Elinkaarikustannusten vertailu - 1 -
3 Sisällysluettelo 1 PINNOITUS- JA PAIKKAUSTYYPPISET KORJAUKSET YLEISTÄ KORJAUSTEN TOIMINTAPERIAATE SAUMAUSKORJAUKSET KUVAUS SOVELTUVUUS MATERIAALIT JA TUOTTEET Materiaalit Tuotteilta vaadittavat ominaisuudet ja tuotehyväksynnät KESKEISET LAATUUN VAIKUTTAVAT TEKIJÄT HUOLTOMAALAUS KUVAUS SOVELTUVUUS MATERIAALIT JA TUOTTEET Materiaalit Tuotteilta vaadittavat ominaisuudet ja tuotehyväksynnät KESKEISET LAATUUN VAIKUTTAVAT TEKIJÄT PINNOITTAMINEN SUOJAAVALLA PINNOITTEELLA KUVAUS SOVELTUVUUS MATERIAALIT JA TUOTTEET Materiaalit Tuotteilta vaadittavat ominaisuudet ja tuotehyväksynnät Olemassa olevat tuotehyväksynnät Pinnoitteiden keskeisiä ominaisuuksia Betonijulkisivujen pinnoittamiseen soveltuvia tuotteita KESKEISET LAATUUN VAIKUTTAVAT TEKIJÄT PERUSTEELLINEN PINNOITUS- JA PAIKKAUSKORJAUS KUVAUS SOVELTUVUUS MATERIAALIT JA TUOTTEET Materiaalit Tuotteilta vaadittavat ominaisuudet ja tuotehyväksynnät Olemassa olevat tuotehyväksynnät Korjauslaastien keskeisiä ominaisuuksia Betonijulkisivujen laastipaikkaamiseen soveltuvia tuotteita KESKEISET LAATUUN VAIKUTTAVAT TEKIJÄT
4 1 PINNOITUS- JA PAIKKAUSTYYPPISET KORJAUKSET 1.1 Yleistä Pinnoitus- ja paikkaustyyppisillä korjauksilla käsitetään ns. säilyttäviä korjaustapoja, joissa vanhan rakenteen ominaisuuksia tai toimintatapaa ei muuteta oleellisesti lukuun ottamatta mahdollisti käytettävää uutta, suojaavaa pinnoitetta. Betonijulkisivujen pinnoitus- ja paikkaustyyppiset korjaukset on tässä yhteydessä jaoteltu - saumauskorjauksiin - kevyt pinnoitus (huoltomaalaus) - suojaava pinnoitus sekä - perusteelliseen pinnoitus- ja paikkauskorjaukseen. Korroosiovaurioiden laastipaikkaus Suojaava pinnoitus Saumausten uusinta Kuva 1 Betonijulkisivun pinnoitus- ja paikkaustyyppisiä korjauksia 1.2 Korjausten toimintaperiaate Pinnoitus- ja paikkaustyyppisissä korjausratkaisuissa vaurioiden etenemisen hidastuminen perustuu erityisesti kosteusrasituksen alentamiseen. Kosteuden pääsy rakenteeseen voidaan estää - pinnoittamalla rakenne, - saumauksia uusimalla sekä - parantamalla muutoin kosteusteknistä toimivuutta mm. pellityksiä ja muita liitoskohtia parantamalla. Pinnoittamisella voidaan toisaalta estää veden kulkeutuminen rakenteeseen (vettä hylkivät pinnoitteet), sekä toisaalta parantaa rakenteen kuivumismahdollisuutta (riittävän läpäisevät pinnoitteet). Pinnoitus voidaan joissain tapauksissa tehdä maalaamalla suoraan van
5 han pinnoitteen päälle (ns. huoltomaalaus). Varmempi ratkaisu on kuitenkin aina vanhan pinnoitteen poisto ja uudelleen pinnoitus. Kosteusrasituksen alentamiseksi on oleellista, että elementtien saumat ovat ehjiä. Ulkoseinän kosteustekninen toimivuus on varmistettava myös mm. korjaamalla pellitykset ja räystäsrakenteet. Betonijulkisivun vaurioituneita kohtia voidaan myös uusia. Betonista paljastuneet ruostuneet teräkset korjataan laastipaikkaamalla. Laastipaikkauksiin saadaan lisää varmuutta määrittämällä paikkauksille rajasyvyys, jota pinnemmassa olevat teräkset paljastetaan, puhdistetaan ja suojataan laastipaikalla, vaikkei näissä kohdissa varsinaista näkyvää vaurioita olisi vielä syntynytkään. Uusimpien tutkimustulosten perusteella laastipaikkojen toiminta terästen korroosion estämisessä perustuu erityisesti korroosiosuojalaastien sellaisiin ominaisuuksiin, jotka pyrkivät estämään sähköistä korroosiovirtaa. Laastipaikan antamaa korroosiosuojaa lisäävät edelleen kosteusrasituksen alentuminen, laastien alkalisuus, korroosiolta suojaavat lisäaineet sekä betoniin kulkeutuvat hiilidioksidin vähentyminen (karbonatisoitumisen hidastuminen). Laastipaikkauksia voidaan tehdä myös pienialaisiin, paikallisiin pakkasrapatumakohtiin
6 2 SAUMAUSKORJAUKSET 2.1 Kuvaus Saumauskorjauksella käsitetään nimensä mukaisesti julkisivuelementtien välisen saumojen korjaamista tai uusintaa. Tyypillisin saumarakenne on elastisella saumausmassalla tiivistetty sauma. Myös muita vaihtoehtoja on olemassa, kuten paisuvat saumanauhat tai profiilinauhat. Saumauskorjaukset on suositeltavaa toteuttaa käytännössä aina kauttaaltaan uusimisena. Missään nimessä ei tule tehdä päällesaumausta, myöskään uusiminen vain vauriokohdittain ei ole yleensä suositeltava vaihtoehto. Elastinen saumausmassa Tiivisteprofiili Paisuva saumanauha Kuva 2 Erilaisia elementtisaumojen tiivistysvaihtoehtoja korjausrakentamisessa 2.2 Soveltuvuus Saumauskorjaus on yleensä olennainen osa muita pinnoitus- ja paikkaustyyppisiä korjauksia. Saumauskorjaus voi kuitenkin olla joskus myös ainoa korjaustoimenpide, esim. pesubetoni- tai tiililaattapintainen ulkoseinän kevyt huoltokorjaus. Saumausten korjaamisessa on otettava huomioon vanhojen saumausmassojen sisältämät PCB- ja lyijy-yhdisteet. Myös pinnoitteiden asbestipitoisuus on otettava huomioon. 2.3 Materiaalit ja tuotteet Materiaalit Saumaukseen elastisella saumausmassalla sisältyy kolme keskeistä tuotetta: pohjatäytenauha, pohjusteaine ja saumausmassa. Saumausmassoina käytetään nykyään polyuretaanipohjaisia, joko yksikomponenttisia, valmiiksi värjättyjä saumausmassoja tai kaksikomponenttisia saumausmassoja, joihin sekoitetaan ennen asennusta kovetinaine sekä väriainepasta
7 Pohjusteaine valitaan aina valittavan saumausmassan (yksittäisen tuotteen) mukaan valmistajan ohjeiden perusteella. Pohjusteaineen tarkoituksena on parantaa saumausmassan tartuntaa betoniin. Pohjatäytenauhana käytetään umpisoluista polyeteeninauhaa. Pohjatäytenauhan tarkoituksena on käytännössä vain toimia työnaikaisena saumausalustana antaen samalla saumausmassalle oikean muodon. Julkisivusaumojen tiivistys voidaan tehdä myös paisuvilla saumanauhoilla tai saumaprofiilinauhoilla. Niiden toiminta edellyttää, että saumarakenne pysyy jatkuvasti puristettuna. Mikäli puristus häviää, irtoavat saumanauhat kokonaan. Saumanauhojen käyttöä ei voida varauksetta suositella perinteisissä elementtijulkisivuissa, joissa rakenteen tuulettuminen on heikkoa. Toisaalta saumanauhojen uusiminen on merkittävästi yksinkertaisempi toimenpide kuin elastisilla saumausmassoilla Tuotteilta vaadittavat ominaisuudet ja tuotehyväksynnät Julkisivusaumauksiin käytettäviltä tuotteita tulee vaatia Suomen Betoniyhdistyksen myöntämän käyttöseloste. Varmennettu käyttöseloste on tuoteohje, joka sisältää tarpeelliset tiedot tuotteen ominaisuuksista, käyttötavoista ja sopivuudesta eri käyttötilanteisiin. Käyttöselosteen saamisen ehtona on hyväksytyssä tutkimuslaitoksessa teetetyt kokeet saumausmassan ominaisuuksista mm. pitkäaikaiskestävyyden osalta. Saumausmassojen osalta käyttöselosteessa on mainittu tuotteen kanssa käytettävä pohjusteaine. Pohjatäytenauhan tulee olla umpisoluista. 2.4 Keskeiset laatuun vaikuttavat tekijät Korjausratkaisun laadulla tarkoitetaan tässä lähinnä sen teknistä toimivuutta, kestävyyttä sekä myös ulkonäöllistä onnistumista. On kuitenkin muistettava, että koko korjauksen laatuun liittyy myös hankkeen läpiviemiseen ja tilaajan odotusten täyttymiseen liittyvät tekijät. Hankkeen läpivientiä on käsitelty tarkemmin JUKO-ohjeistokansion osiossa B. Korjausratkaisun laatuun vaikuttavat mm. - suunnitellut rakenneratkaisut - valittavat materiaalit ja tuotteet - käytettävät työtekniikat ja -tavat sekä - työntekijöiden, työnjohdon sekä myös tilaajan ammattitaito ja asenne. Saumauskorjausten laatuun vaikuttavia tekijöitä on käsitelty tarkemmin seuraavassa taulukossa. Taulukon on tarkoitus toimia muistilistana sellaisista asioista, joihin on sekä suunnittelun että toteutuksen aikana kiinnitettävä erityishuomiota. Taulukossa on annettu myös yleisiä ohjeita yksittäisten laatutekijöiden suhteen. Hyvään laatuun pyrittäessä on erityisen tärkeää, että suunnitelma-asiakirjoissa annetaan riittävän yksikäsitteiset ohjeet ja vaatimukset keskeisten laatutekijöiden hallintaan. Keskeisten laatutekijöiden hallintaan on annettu tarkempia ohjeita JUKO-ohjeistokansion osassa Pinnoitus- ja paikkauskorjausten suunnitteluohjeet
8 Taulukko 1 Saumauskorjausten keskeisimmät laatutekijät LAATUTEKIJÄ SELITYS SUUNNITELMAT JA RAKENNERATKAISUT Korjaustavan valinta vauriotilanteen selvittäminen Pelkkä saumauskorjaus soveltuu käytettäväksi vain hyväkuntoisiin kohteisiin, joissa ei ole muuta korjaustarvetta kuin huonokuntoiset saumat. Saumojen uusinta on kuitenkin yleensä oleellinen osa muita korjausmenetelmiä. Korjaustarpeen määrittämiseksi on teetettävä perusteellinen kuntotutkimus. Korjattavan määrän ennakointi Vaarallisten aineiden olemassaolon selvittäminen korjaustyöhön liittyvien saumojen leventämisen määrän laskenta saumausmassojen PCB- ja lyijy-yhdisteet pinnoitteiden asbesti Rakennedetaljit Tuuletusratkaisut ja tuuletusputkien tai koteloiden sijoittaminen saumadetaljit betonielementtien erikoispinnoilla MATERIAALI JA TUOTTEET Materiaalien yhteensopivuujusteaineen yhteensopi- Saumausmassan ja pohvuus Saumausmassat UV-säteilyn kestävyys alkalinkestävyys kosteudenkestävyys lämmön- ja lämpötilan vaihtelun kestävyys Pohjusteaine tartunnan varmistaminen Pohjatäytenauha kosteuden kerääntyminen Saumausten uusinnan kustannuksiin vaikuttaa oleellisesti saumojen leventämistarve, joka tulee ilmoittaa määrällisesti (juoksumetrit sekä sauman leveys) tarjouspyynnössä. Määrän arviointi sisältyy yleensä rakennesuunnittelijan tehtäviin. Vanhoissa saumausmassoissa olevat PCB- ja lyijy-yhdisteet ovat terveydelle ja ympäristölle haitallisia. Yhdisteiden olemassaolo on selvitettävä viimeistään ennen tarjouspyyntöjen lähettämistä. Korjaustyön aikana on käytettävä henkilönsuojaimia ja huolehdittava pölyn leviämisen estämisestä sekä jätteenkäsittelystä. Julkisivupinnoitteiden asbesti on otettava huomioon saumojen uusinnassa. Työ on tehtävä yleensä asbestityönä, mikä nostaa korjaustyön kustannuksia. Urakoitsijalta ei kuitenkaan yleensä vaadita asbestivaltuutusta. Asbestin olemassaolo on selvitettävä viimeistään ennen tarjouspyyntöjen lähettämistä. Korjaustyön aikana on käytettävä henkilönsuojaimia ja huolehdittava pölyn leviämisen estämisestä sekä jätteenkäsittelystä. Saumoihin tulee asentaa uusinnan yhteydessä joko tuuletusputket- tai kotelot. Suunnittelijan tulee tarkastella saumojen tuuletuksen toimintaa koko ulkoseinärakenteen tuuletuksen kannalta. Suunnitelmissa tulee ilmoittaa käytettävä tuuletusratkaisu (kotelot tai putket) sekä sijoittelu julkisivulle. Tietyt betonielementtien pintaratkaisut voivat olla saumausten kannalta ongelmallisia. Esim. reiällisissä tiililaatoissa on saumausmassan ulotuttava tiililaattojen taakse niin, ettei reikiä pitkin valuva vesi kulkeudu lämmöneristeisiin. Suunnitelmissa on esitettävä tarkemmat saumadetaljit tarvittaessa. Valittavan saumausmassan ja pohjusteaineen on varmistettava tuotekohtainen soveltuvuus aina. Mikäli käytetään eri valmistajan tuotteita sekaisin, vaarana on yleisimmin tartunnan epäonnistuminen. Auringon UV-säteily heikentää orgaanisten tuotteiden ominaisuuksia, jolloin huonolaatuinen saumausmassa voi kovettua, halkeilla tai siinä voi esiintyä liituuntumista. Betonissa oleva emäksinen kosteus heikentää tartuntaa. Pohjusteaineella saadaan betonin ja saumausmassan välille kosteussulku, mikä parantaa tartunnan kestävyyttä. Kosteus heikentää saumausmassan ominaisuuksia. Erityisen vaarallista on tartuntapinnalla oleva pitkäaikainen korkea kosteusrasitus tai pohjatäytenauhaan kerääntyvä kosteus. Saumausmassa altistuu voimakkaille lämpötilan vaihteluille, joista huolimatta sen on säilyttävä joustavana koko käyttöiän ajan. Erityisesti joustavuusominaisuuksien on säilyttävä alhaisessa lämpötiloissa. ks. Työtekniikat ja tavat / Tartunnan muodostuminen Avosoluinen pohjatäytenauha kerää kosteutta, joka heikentää saumausmassan ominaisuuksia
9 LAATUTEKIJÄ SELITYS TYÖTEKNIIKAT JA TAVAT Tartunnan muodostuminen alustan puhtaus, kosteus ja lujuus pohjusteaineen käyttäminen vanhan saumausmassan poistaminen Alustassa olevat epäpuhtaudet (esim. pöly), korkea kosteuspitoisuus (erityisesti vapaa vesi) sekä alustan heikko lujuus heikentävät syntyvää tartuntaa. Alusta tulee puhdistaa liasta ja pölystä. Saumaus ei tehdä sateella eikä välittömästi sateen jälkeen. Heikkolujuuksinen betoni poistetaan ja elementtien pielet paikataan laastipaikkaustekniikoin. Riittävän lujan tartunnan syntyminen edellyttää poikkeuksetta pohjusteaineen käyttämistä. Pohjusteaine ei ole kuitenkaan pölynsidonta-aine. Tartuntapinnalle jäänyt vanha saumausmassa voi heikentää uuden saumausmassan tartuntaa. Lisäksi vanhassa saumausmassassa mahdollisesti olevat PCB-yhdisteet kulkeutuvat uuteen saumausmassaan. Vanha saumausmassa poistetaan mahdollisimman täydellisesti, ja saumattavat pinnat viimeistellään kulmahiomakoneella. Uutta saumaa ei saa missään nimessä tehdä päällesaumaamalla. Sauman muoto ja mitat sauman leveys Saumalla on oltava riittävä leveys, jotta se pystyy mukautumaan tapahtuviin muodonmuutoksiin. Suunnitelmissa tulee määrittää Saumausolosuhteet Säätila saumausmassakerroksen paksuus ja muoto saumalle minimileveys ja liian kapeat saumat on tarvittaessa levennettävä. Liian kapea saumausmassa halkeilee nopeasti (UV-säteily kovettaa sauman), liian paksu saumausmassa taas saattaa aiheuttaa tartunnan irtoamisen. Suunnitelmissa tulee määrittää saumalle poikkileikkausmitat leveydestä riippuen. Asennuksessa on käytettävä pyörtää pohjatäytenauhaa, jotta saumausmassalle saadaan oikea muoto. Saumausta ei saa suorittaa sateisella säällä. Tartuntapinnalla oleva korkea kosteuspitoisuus estää riittävän lujan tartunnan syntymisen. Saumaus tulee keskeyttää, mikäli säätila muuttuu sateiseksi
10 3 HUOLTOMAALAUS 3.1 Kuvaus Huoltomaalauksella käsitetään kevyttä maalauskorjausta, jossa vanha rakenne maalataan uudelleen vanhan maalin päälle. Vanhaa pinnoitetta ei poisteta. Korjaukseen voidaan yhdistää tarvittaessa saumojen uusiminen sekä näkyvien korroosiovaurioiden laastipaikkaaminen. Laastipaikkauksia on käsitelty tarkemmin perusteellista paikkaus- ja pinnoituskorjausta käsittelevässä luvussa 5 ja julkisivusaumojen saumojen uusintaa saumauskorjauksia käsittelevässä luvussa Soveltuvuus Huoltomaalaus soveltuu käytettäväksi lähinnä hyväkuntoisten julkisivujen huoltotyyppiseen korjaamiseen. Korjaustapa on ennen kaikkea esteettinen korjaus, jolla vanha maalipinta saadaan paremman näköiseksi. Huoltomaalausta voidaan kuitenkin pitää vanhan julkisivurakenteen käyttöikää jonkin verran pidentävänä toimenpiteenä. Päällemaalauksen toimivuuteen liittyy kuitenkin monia epävarmuustekijöitä, erityisesti jos julkisivulla on jo vaurioita. Vauriotilannetta arvioitaessa on otettava huomioon, että vauriot etenevät tyypillisesti piilossa, ja vain pitkälle edenneet vauriot on havaittavissa silmämääräisesti. Ennen päällemaalausta on selvitettävä vanhan julkisivupinnoitteen tyyppi ja kunto ja sen perusteella arvioitava päällemaalattavuutta (maalin yhteensopivuus ja tartuntaominaisuudet). Uuden maalityypin valinnassa on otettava huomioon päällemaalattavuuden lisäksi vanhan pinnoitteen tiiviys. Ns. suojaavien maalityyppien kosteustekninen toimivuus riippuu vanhan maalityypin ominaisuuksista, erityisesti tiiviydestä. Mikäli vanha julkisivu pestään ennen maalausta, on selvitettävä myös vanhan maalin asbestipitoisuus. Huoltomaalaus voidaan yleensä tehdä vain yhteen tai maksimissaan kahteen kertaan. Tämän jälkeen suositellaan perusteellisempia korjaustapoja. 3.3 Materiaalit ja tuotteet Materiaalit Päällemaalauksessa käytetyt maalityypit riippuvat vanhasta maalityypistä. Yleensä betonijulkisivujen (päälle)maalaukseen soveltuvat maalit ovat orgaanisista maaleista akryyli-, alkydi- tai silikonihartsimaaleja ja epäorgaanista maaleista silikaatti- tai sementtipohjaisia. Maalityypistä ja tuotteesta riippuen voidaan käyttää erillistä pohjustetta. Pinnoitetyypin valinnasta annetaan tarkempia ohjeita suunnitteluohjeiden yhteydessä. Päällemaalaus voidaan tehdä erityisesti läpäiseviin epäorgaanisiin pinnoitteisiin, sen sijaan tiiviit orgaaniset maalipinnoitteet eivät välttämättä sovellu päällemaalaukseen. Ongelmia voi muodostua lähinnä liian tiiviistä maalipinnasta
11 3.3.2 Tuotteilta vaadittavat ominaisuudet ja tuotehyväksynnät Huoltomaalaukseen soveltuvien pinnoitteiden tulee olla yhteensopivia vanhan pinnoitteen kanssa. Yhteensopivuutta tarkasteltaessa on otettava huomioon pinnoiteyhdistelmän läpäisevyysominaisuudet sekä toisaalta pinnoitteiden välinen tartunta. Tartunta voidaan varmistaa kohteella tehtävillä koekorjauksilla. Huoltomaalaukseen soveltuvien pinnoitteiden ominaisuusvaatimuksissa sovelletaan suojaavien pinnoitteiden yhteydessä esitettyjä asioita. 3.4 Keskeiset laatuun vaikuttavat tekijät Korjausratkaisun laadulla tarkoitetaan tässä lähinnä sen teknistä toimivuutta, kestävyyttä sekä myös ulkonäöllistä onnistumista. On kuitenkin muistettava, että koko korjauksen laatuun liittyy myös hankkeen läpiviemiseen ja tilaajan odotusten täyttymiseen liittyvät tekijät. Hankkeen läpivientiä on käsitelty tarkemmin JUKO-ohjeistokansion osiossa B. Korjausratkaisun laatuun vaikuttavat mm. - suunnitellut rakenneratkaisut - valittavat materiaalit ja tuotteet - käytettävät työtekniikat ja -tavat sekä - työntekijöiden, työnjohdon sekä myös tilaajan ammattitaito ja asenne. Huoltomaalausten laatuun vaikuttavia tekijöitä on käsitelty tarkemmin seuraavassa taulukossa 2. Taulukon on tarkoitus toimia muistilistana sellaisista asioista, joihin on sekä suunnittelun että toteutuksen aikana kiinnitettävä erityishuomiota. Taulukossa on annettu myös yleisiä ohjeita yksittäisten laatutekijöiden suhteen. Hyvään laatuun pyrittäessä on erityisen tärkeää, että suunnitelma-asiakirjoissa annetaan riittävän yksikäsitteiset ohjeet ja vaatimukset keskeisten laatutekijöiden hallintaan. Keskeisten laatutekijöiden hallintaan on annettu tarkempia ohjeita JUKO-ohjeistokansion osassa Pinnoitus- ja paikkauskorjausten suunnitteluohjeet
12 Taulukko 2 Huoltomaalauksen keskeisimmät laatuun vaikuttavat tekijät LAATUTEKIJÄ SELITYS SUUNNITELMAT JA RAKENNERATKAISUT Kosteustekninen toimivuus MATERIAALI JA TUOTTEET Materiaalien yhteensopivuus rakenteiden kunnon arviointi Korjaustavan valinta liittyvien korjausten määrän ennakointi huoltomaalauskertojen lukumäärä saumausten, pellitysten yms. toimivuus pinnoitetyyppi ja päällemaalattavuus Kevyt pinnoituskorjaus soveltuu käytettäväksi rakenteissa, joissa ei ole käytännössä vaurioita huonokuntoisen pinnoitteen lisäksi. Väärin valitun korjaustavan käyttöikä jää lyhyeksi. Julkisivun korjaustarve tulee arvioida perusteellisella kuntotutkimuksella. Kevyeen pinnoituskorjaukseen voi joissain sisältyä liittyvinä korjauksina mm. yksittäisten näkyvien korroosiovaurioiden laastipaikkauksia. Paikkaukset nostavat korjausten hintaa. Liittyvien korjausten määrän arviointi sisältyy yleensä rakennesuunnittelijan tehtäviin. Huoltomaalaus kannattaa yleensä tehdä vain yhden kerran, joissain tapauksissa toinen huoltomaalauskerta on kuitenkin vielä mahdollista. Seuraavien korjaustoimenpiteiden tulee yleensä olla huoltomaalausta raskaampia. Huoltomaalauksen onnistuminen edellyttää, että julkisivun kosteusrasitusta pysyy alhaisena. Vaurioituneiden saumojen sekä puutteellisten pellitysten kautta julkisivuille voi aiheutua merkittävä kosteuslisä. Huoltomaalaus ei ole välttämättä riittävä korjaustapa enemmän vaurioituneessa rakenteessa. Vanhan pinnoitteen on oltava päällemaalattavissa uudella pinnoitteella. Tarkastelussa tulee huomioida toisaalta pinnoiteyhdistelmän tiiviysominaisuudet sekä toisaalta maalien tarttuvuus. päällemaalattavuus Päällemaalattavuuden arviointi edellyttää vanhan pinnoitetyypin selvittämistä. Päällemaalattavuuteen vaikuttaa mm. tartuntaominaisuudet sekä maalien tiiveydet. Vanhan pinnoitetyypin selvitys kuntotutkimuksen yhteydessä. Tarvittaessa selvitetään päällemaalattavuutta koekorjauksin, jossa selvitetään mm. tartuntaominaisuudet. Pinnoitteet kosteustekninen toimivuus TYÖTEKNIIKAT JA TAVAT Tartunnan muodostuminen Maalikerroksen paksuus UV-säteilyn kestävyys lämmön- ja lämpötilan vaihtelun kestävyys Valittavalla pinnoitteella on suuri merkitys ulkoseinän kosteusrasitukselle. Huoltomaalauksessa pinnoitekerroksen tiiviys kasvaa aina, päällemaalaukseen tulisi valita mahdollisimman läpäisevä pinnoite. Varsinkin orgaanisissa pinnoitteissa auringon UV-säteily heikentää pinnoitteen ominaisuuksia. Seurauksena on mm. maalipinnan hilseilyä ja värin haalistumista. Pinnoitteet altistuvat voimakkaille lämpötilan vaihteluille. Kestävyysominaisuuksista tulee ottaa huomioon erityisesti pinnoitteen ominaisuudet kylmässä. alustan puhtaus Riittävän tartunnan muodostumiseksi on tartuntapinnan oltava puhdas. Tartuntapinnalta on poistettava kaikki irtonainen lika, ja pöly. Alusta pestään ennen maalausta painepesulla. Painepesussa on otettava huomioon pinnoitteiden mahdollisesti sisältämä asbesti. alustan lujuus Mikäli vanha maali- tai betonipinta on heikko esim. vaurioitumisen seurauksena, ei korjauksesta saada pitkäikäistä. Alustan riittävä lujuus on varmistettava viimeistään suunnitteluvaiheessa. Tarvittaessa valitaan perusteellisempi korjausmenetelmä. maalin peittävyys Päällemaalaus tehdään yleensä esteettisistä syistä, jolloin maalikerroksen ensisijainen tehtävä on peittää alusta mahdollisimman tasaisesti. saumojen päällemaalaus Julkisivujen saumojen päällemaalaus heikentää niiden kestävyyttä oleellisesti. Huoltomaalauksessa tulisi saumat joko jättää maalaamatta kokonaan tai niiden päälle levinneen pinnoitekerroksen olla mahdollisimman ohut (esim. maalikerros pyyhitään saumapinnalta kevyesti)
13 4 PINNOITTAMINEN SUOJAAVALLA PINNOITTEELLA 4.1 Kuvaus Pinnoittaminen suojaavalla pinnoitteella eroaa huoltomaalaustyyppisestä korjauksesta. Vanha maali poistetaan kokonaan hiekkapuhaltamalla tai muulla vastaavalla tavalla ja rakenne pinnoitetaan uudelleen pinnoitetyypillä, joka parantaa julkisivun kosteusteknistä toimivuutta. Pinnoittamiseen voidaan yhdistää näkyvien korroosiovaurioiden laastipaikkaaminen sekä saumojen uusinta. Laastipaikkauksia on käsitelty tarkemmin perusteellista paikkaus- ja pinnoituskorjausta käsittelevässä osuudessa ja julkisivusaumojen saumojen uusintaa saumauskorjauksia käsittelevässä osuudessa. 4.2 Soveltuvuus Pinnoittaminen suojaavalla pinnoitteella soveltuu käytettäväksi suhteellisen hyväkuntoisissa julkisivuissa. Se soveltuu erityisesi sellaisiin tapauksiin, joissa vaurioita ei ole vielä kuin satunnaisesti, mutta joissa tulevaisuudessa vaurioiden estämiseksi tulee julkisivu suojata tehokkaasti kosteudelta. Tyypillisesti korjaustapa soveltuu tilanteeseen, jossa korroosiovaurioita on satunnaisesti ja/tai betonin pakkasrapautuminen on vasta aivan alkavaa. Vaurioiden etenemisen hidastaminen edellyttää tällaisissa tapauksissa kosteusrasituksen oleellista alentamista. Korroosiovaurioiden osalta korjauksen onnistuminen kuitenkin edellyttää, ettei karbonatisoituminen ole saavuttanut laajasti lähellä pintaa olevia teräksiä. Maalipinnoitteen poistamisessa on otettava huomioon vanhan pinnoitteen mahdollisesti sisältämä asbesti. 4.3 Materiaalit ja tuotteet Materiaalit Yleensä betonijulkisivujen maalaukseen soveltuvat maalit ovat orgaanisista maaleista akryyli-, alkydi- tai silikonihartsimaaleja ja epäorgaanista maaleista silikaatti- tai sementtipohjaisia. Maalityypistä ja tuotteesta riippuen voidaan käyttää erillistä pohjustetta. Pinnoittamiseen sisältyy usein myös puhdistetulle betonipinnalle levitettävä tasoite. Vaihtoehtoisesti voidaan käyttää täyttäviä ns. fillerimaaleja. Käytettävä maalityyppi riippuu julkisivun kosteusrasituksesta. Ulkoseinissä kosteusrasitusta voidaan yleensä pitää kohtalaisen korkeana, jolloin yleensä kysymykseen tulee maalityyppi, joka toisaalta estää kosteuden pääsyn rakenteeseen (vettä hylkivä ominaisuus), mutta toisaalta mahdollistaa rakenteen kuivumisen (vesihöyryä läpäisevä ominaisuus). Tällaisia maalityyppejä ovat mm. silikonihartsimaalit. Vähemmän rasitetuissa seinän osissa voidaan käyttää myös muita maalityyppejä, joiden tulee kuitenkin mahdollistaa rakenteen kuivumisen
14 4.3.2 Tuotteilta vaadittavat ominaisuudet ja tuotehyväksynnät Olemassa olevat tuotehyväksynnät Julkisivupinnoitteille ei ole olemassa yleisesti hyväksyttyä, nimenomaan korjausrakentamiseen soveltuvaa julkisivupinnoitteille kehitettyä tuotehyväksyntämenettelyä. Julkisivupinnoitteiden osalta voidaan kuitenkin soveltaa Tielaitoksen SILKO-hyväksyntää ja BY40 Betonirakenteiden pinnat julkaisussa esitettyä TALPI-koeohjelmaa. Pinnoitteiden keskeisiä ominaisuuksia Valittaessa korjausratkaisuun soveltuvia pinnoitteita tulee huomio kiinnittää taulukossa 3 esitettyihin ominaisuuksiin. Läheskään kaikille ominaisuuksille ei voida esittää yleisiä vaatimuksia, vaan niiden osalta tulee valmistajan ilmoittaa omaisuudelle arvo. Taulukko 3 Pinnoitteiden ominaisuuksia, jotka on tunnettava pinnoitetta valittaessa Ominaisuus Mahdollinen testausstandardi Huom! tai koejärjestely Pitkäaikaiskestävyyteen vaikuttavat ominaisuudet UV-säteilyn kestävyys - ISO/DIS (BY41) - SFS-EN UVAlamppu Pakkasenkestävyys - SFS 5447 Alkalinkestävyys - SILKO ohjeet Tartuntalujuus - SFS-EN 1542 Muut ominaisuudet Vesihöyryn läpäisevyys - SILKO ohjeet tai vastus - DIN NT BUILD 369 Vedenläpäisevyys tai vedenimukyky - SILKO ohjeet - DIN Betonijulkisivujen pinnoittamiseen soveltuvia tuotteita Valmistaja ilmoittaa testausstandardin ja tulokset Valmistaja ilmoittaa testausstandardin ja tulokset voimakkaalle (viisto)saderasitukselle altistuvat pinnat, ilmoitetaan tarvittaessa Valmistajan ilmoituksen mukaan taulukossa 4 esitetyt tuotteet soveltuvat käytettäväksi betonijulkisivujen korjaamisessa pinnoituskorjauksissa ja niiden ominaisuudet on testattu taulukon 3 mukaisten ominaisuuksien osalta. Valmistajan ilmoittaa tarvittaessa yksittäisten testausten tulokset. Taulukossa esitettyjen tuotteiden osalta on kuitenkin aina varmistettava erikseen niiden soveltuvuus tiettyyn kohteeseen, sen rasitusolosuhteisiin ja korjaukselle asetettaviin erikoisvaatimuksiin. Taulukkoa voidaan käyttää suuntaviivana valittaessa soveltuvia tuotteita. Pinnoitetyypin valintaan on annettu tarkemmat ohjeet suunnitteluohjeissa
15 Taulukko 4 Suojaavaan pinnoituskorjaukseen soveltuvia tuotteita Valmistaja Tuote Tuotteella voimassa olevat hyväksynnät (esim. BY:n käyttöseloste tai SILKOhyväksyntä) Maxit Oy Polyment Coating 840 Polyment Color 901 Serpo SilcoMaali Serpo 303 Silikaattimaali Serpo SilcoPinnoite 4.4 Keskeiset laatuun vaikuttavat tekijät Korjausratkaisun laadulla tarkoitetaan tässä lähinnä sen teknistä toimivuutta, kestävyyttä sekä myös ulkonäöllistä onnistumista. On kuitenkin muistettava, että koko korjauksen laatuun liittyy myös hankkeen läpiviemiseen ja tilaajan odotusten täyttymiseen liittyvät tekijät. Hankkeen läpivientiä on käsitelty tarkemmin JUKO-ohjeistokansion osiossa B. Korjausratkaisun laatuun vaikuttavat mm. - suunnitellut rakenneratkaisut - valittavat materiaalit ja tuotteet - käytettävät työtekniikat ja -tavat sekä - työntekijöiden, työnjohdon sekä myös tilaajan ammattitaito ja asenne. Korjauksen laatuun vaikuttavia tekijöitä on käsitelty tarkemmin seuraavassa taulukossa 5. Taulukon on tarkoitus toimia muistilistana sellaisista asioista, joihin on sekä suunnittelun että toteutuksen aikana kiinnitettävä erityishuomiota. Taulukossa on annettu myös yleisiä ohjeita yksittäisten laatutekijöiden suhteen. Hyvään laatuun pyrittäessä on erityisen tärkeää, että suunnitelma-asiakirjoissa annetaan riittävän yksikäsitteiset ohjeet ja vaatimukset keskeisten laatutekijöiden hallintaan. Keskeisten laatutekijöiden hallintaan on annettu tarkempia ohjeita JUKO-ohjeistokansion osassa Pinnoitus- ja paikkauskorjausten suunnitteluohjeet